laion/Wikipedia-Exotic huggingface dataset:
מלכי וסקס

מלכי וסקס שלטו בממלכת וסקס מהקמתה בשנת 519 ועד לפירוקה הסופי ארבע מאות שנים מאוחר יותר, במהלך המאה ה-10. ממלכת וסקס הייתה אחת משבע מממלכות ההפטרכיה אשר הוקמו באנגליה בעקבות הפלישה האנגלו-סקסונית אליה במאה ה-5. בית וסקס ממלכת וסקס "Family tree of the Kings of Wessex and England 802–1066" (PDF). The official website of the British Monarchy. Retrieved 2010-07-30. Barbara Yorke (1995), Wessex in the early Middle Ages, A&C Black, ISBN 071851856X; pp 79-83; table p. 81 מדיה וקבצים בנושא מלכי וסקס בוויקישיתוף
פרץ חן

הרב פרץ חן (ה'תקנ"ז, 1797 – כ"ו באייר ה'תרמ"ג, יוני 1883; מוכר בחב"ד בכינוי "פרץ חן הגדול" מאחר שרבים מצאצאיו נקראו על שמו – שיקל להבדילו מהם) היה רב הערים בישנקוביץ, נוול וצ'רניגוב. מחשובי רבני חב"ד במאה ה-19. היה מהגורמים למינויים של ה"צמח צדק" והמהר"ש מליובאוויטש, וכן היה החברותא בלימוד של האדמו"ר המהר"ש. נולד בשנת 1797 בעיר סמיליאן שברוסיה לאלחנן חן, מבני משפחת חן מקטלוניה, שהתקרב לחסידות חב"ד על ידי האדמו"ר הזקן. בילדותו ביקר מספר פעמים אצל האדמו"ר הזקן. בשנת ה'תקע"ג (1813) נפטר רבו, והוא נהיה לחסידו של בנו, האדמו"ר האמצעי. בשנת ה'תקפ"ג (1823) מונה לרב העיר בישנקוביץ בהשתדלות רבו, רבי דובער. רעייתו בזיווג שני הייתה מרים לבית משפחת יפה. בט' בכסלו ה'תקפ"ח נפטר האדמו"ר האמצעי ורבי פרץ פעל להתמנות חתנו, רבי מנחם מנדל כאדמו"ר. בשנת ה'תר"ח (1848) עבר להיות רב העיר נוול, ובשנת ה'תרכ"ו (1866) פעלו אנשי העיר דווינסק שיתמנה לרב עירם - אך הצמח צדק שלחו לשמש רב העיר צ'רניהיב. באותה שנה בי"ג בניסן נפטר רבו הצמח צדק, ורבי פרץ נתמנה לחבר בית-דין שחילק את ירושתו בין בניו. הוא קיבל עליו את מרותו של בנו רבי שמואל. בי"ג בתשרי ה'תרמ"ג (1883) נפטר גם המהר"ש, רבי פרץ ראה בהתמנות בנו הרש"ב, ואת בנו, שלימים נתמנה לאדמו"ר הריי"צ - ראה בהיותו פעוט בעריסתו. אשר על כן רבי פרץ הוא אדם שראה את המספר הרב ביותר של אדמו"רי חב"ד (את כולם, מלבד האחרון). הוא נפטר באותה שנה בכ"ו באייר בגיל 86. בנו הרב דוד צבי מילא את מקומו ברבנות העיר צ'רניהיב. הרב מאיר חן – אביו של הרב שמואל דב בער חן. הרב משה לייב ליין – סבם של שולמית לסקוב, הרב יהושע ליין ולאה רפאלי (צנציפר). הרב אברהם אהרן חן – אביו של הרב מאיר שמחה חן, חותנו של ישראל נח קפלן, וסבם של הרב גרשון חן, הרב יוסף חן ופרץ חן (מגדיאל). רבי דוד צבי חן המכונה הרד"ץ – אביהם של הרב אברהם חן והרב מנחם מנדל חן וסבם של החוקר הרב דוד צבי הילמן ושל המשוררת זלדה. חנה שנישאה לדודה זלמן חן. אליעזר ליין, שניאור זלמן ברגר, יא, אבני חן – תולדות משפחת חן לדורותיה, ברוקלין: קה"ת, תשע"ה, עמ' 76–111 סיפורי אדמו"רי חב"ד ונשיאי החסידות שסיפרו על משפחת חן ותולדות חייו אבני חן - תולדות משפחת חן, עמ' 87 לעץ משפחתו
אלפונסו השני, מלך אראגון

אלפונסו השני, מלך אראגון (באראגונית: Alifonso II d'Aragón;‏ 25 במרץ 1157 – 25 באפריל 1196), היה מלך אראגון בין השנים 1164–1196, ושילב את רוזנות ברצלונה בממלכה. אלפונסו השני נולד ב-25 במרץ 1157 בווסקה, לרמון ברנגר הרביעי, רוזן ברצלונה ופרונלה, מלכת אראגון, בתו של רמירו השני, מלך אראגון. בשנת 1162 מת אביו רמון ברנגר הרביעי, רוזן ברצלונה, ואלפונסו מונה לרוזן ברצלונה, ובשנת 1162 מתה אמו פרונלה, מלכת אראגון, ואלפונסו עלה לשלטון במקומה, ובכך איחד את רוזנות ברצלונה עם ממלכת אראגון. בשנת 1166 ירש אלפונסו את רוזנות פרובאנס מבת דודתו דוס השנייה, רוזנת פרובאנס שמתה ללא ילדים, ובשנת 1171 מסרה לאחיו רמון ברנגר השלישי, רוזן פרובאנס, ולאחר מותו בשנת 1181 לאחיו הצעיר סנצ'ו הראשון, רוזן פרובאנס ששלטו בשמו. במשך רוב תקופת שלטונו, היה אלפונסו בברית עם אלפונסו השמיני, מלך קסטיליה, וביחד לחמו כנגד המוסלמים בדרום ספרד. כמו כן חתם אלפונסו על הסכם עם סנצ'ו השישי, מלך נווארה, על קביעת הגבול בין המדינות. אלפונסו הרחיב את שליטתו בפרובאנס ובלנגדוק, ובכך פיתח את הסחר בין המדינות. ב-25 באפריל 1196 מת אלפונסו השני, ובנו פרו השני, מלך אראגון עלה לשלטון במקומו. בשנת 1174 התחתן אלפונסו עם סאנצ'ה מקסטיליה, מלכת אראגון, בתם של אלפונסו השביעי, מלך לאון ורקסה מפולין, מלכת קסטיליה, ממנה נולדו לו 8 ילדים: פרו השני, מלך אראגון (1176–1213) קונסטנס מאראגון, קיסרית האימפריה הרומית הקדושה (1179–1222) אלפונסו השני, רוזן פרובאנס (1180–1209) לאונור (1182–1226) רמון ברנגר (1183–1185) סאנצ'ה (1186–1241) פרננדו (1190–1249) דולסה (1192 - לא ידוע) מדיה וקבצים בנושא אלפונסו השני, מלך אראגון בוויקישיתוף אלפונסו השני, מלך אראגון, באתר אנציקלופדיה בריטניקה (באנגלית)
משתנה לא-סדיר איטי

כוכב משתנה לא-סדיר איטי (באנגלית: Slow irregular variable) הוא כוכב משתנה שלא זוהתה מחזוריות של השינויים בבהירות נראיתו והשינויים הם איטיים. כוכבים מסוג זה הם כמעט תמיד ענקים אדומים וכתומים או על-ענקים אדומים וכתומים מסיווג ספקטרלי K,‏ M,‏ S או-C. על פי הקטלוג הכללי לכוכבים משתנים, כוכבים אלו מסווגים כ-LB עבור ענקים ו-LC עבור על-ענקים עם השתנות מסדר גודל של דרגת בהירות אחת. כיוון שההשתנות איטית ודרוש זמן רב על מנת לזהות מחזוריות או לשלול אותה, כוכבים משתנים רבים שלא זוהתה מחזוריות בבהירותם מסווגים כ-L בהנחה שבעתיד הם יסווגו כמשתנים סדירים למחצה אם תמצא מחזוריות או כ-LB או כ-LC אם לא. משתנים סדירים למחצה רבים מציגים למעשה שני מחזורי השתנות או יותר בו זמנית, ובכך יוצרים דפוס השתנות מורכב מאוד וקשה לזיהוי וייתכן שחלק משמעותי מהכוכבים שמסווגים כיום כמשתנים לא-סדירים איטיים הם למעשה משתנים סדירים למחצה עם מספר מחזורי השתנות. ניתוח של תצפיות לאורך זמן שנעשה ב-2009 על 23 כוכבים שסווגו כמשתנים לא-סדירים איטיים מסוג L, העלה שכשני שלישים מהם מראים מחזוריות מסוימת של שינויי הבהירות וחלקם הם בפרוש משתנים סדירים למחצה. מנגנון ההשתנות של כוכבים משתנים לא-סדירים איטיים הוא כנראה מנגנון פעימות זהה לזה של המשתנים הסדירים למחצה, רק עם מספר גדול של מחזורי שינוי בו זמנית או עם התנהגות כאוטית לא מחזורית. ככל הנראה כוכבים מסיווג L נמצאים על רצף שנע מהשתנות מחזורית סדירה למחצה עם מעט מחזורי שינוי, דרך מספר גדול של מחזורי שינוי ועד לכאוטיות מלאה. כיוון שכוכבים אלה נחקרו פחות מאשר משתני מירה ומשתנים סדירים למחצה, המידע עליהם מועט ואיטיות השינויים מקשה על איסוף הנתונים. אנטארס משתנה בין דרגות בהירות 0.88 ו-1.16 (סיווג LC) אלדברן משתנה בין דרגות בהירות 0.75 ו-0.95 (סיווג LB) אניף (ε בפגסוס) משתנה בין דרגות בהירות 0.7 ו-3.5 (סיווג LC) שאט (β בפגסוס) משתנה בין דרגות בהירות 2.31 ו-2.74 (סיווג LB) KY בברבור משתנה בין דרגות בהירות 10.60 ו-11.74 (סיווג LC) RT בשדרית משתנה בין דרגות בהירות 8.2 ו-9.9 (סיווג LC) TZ בקסיופאה משתנה בין דרגות בהירות 8.86 ו-10.5 (סיווג LC) GCVS: Variability Types, 2. Pulsating Variable Stars C. Sterken & C. Jaschek: Light Curves of Variable Stars: A Pictorial Atlas, p. 104 J. R. Percy, S. Esteves, A. Lin, C. Menezes & S. Wu: Quantifying Irregularity in Pulsating Red Giants, Journal of The American Association of Variable Star Observers, Vol. 37 (2009)
יצחק טברסקי

האם התכוונתם ל... רבי יצחק טברסקי (סקווירא) - מייסד חסידות סקווירא רבי חיים יצחק טברסקי - האדמו"ר מלויעב - קייב הרב פרופ' יצחק אשר (איזידור) טברסקי - פרופסור לפילוסופיה יהודית וספרות עברית באוניברסיטת הרווארד, ואדמו"ר מחסידות טאלנה רבי חי יצחק טברסקי - האדמו"ר מרחמסטריווקה בארצות הברית
קסי

קְסִי (אות גדולה Ξ; אות קטנה ξ) היא האות הארבע-עשרה באלפבית היווני. במערכת הספרות היווניות אות זו מייצגת את המספר 60. נהגית כאות X באנגלית (/ks/ :IPA) האות הגדולה Ξ משמשת כסמל של חלקיקי הבאריון. האות הקטנה ξ משמשת לייצוג משתנים מקריים. באסטרונומיה על מנת לציין את הכוכב ה14 בבהירותו במערכת כוכבים. במערכות ליניאריות ובקרה (תחום השייך להנדסת מכונות), משמשת לתיאור רמת הריסון של מערכת פיזיקאלית. מדיה וקבצים בנושא קסי בוויקישיתוף
כריש שחור-שוליים

כריש שחור-שוליים (שם מדעי: Carcharhinus limbatus) הוא מין של דג סחוס במשפחת הכרישיים. כריש זה מצוי באזורים הטרופיים של העולם, בעיקר בקרבת שוניות אלמוגים או חופים. לעיתים מבלבלים בינו למין כריש שחור-שוליים אוסטרלי. אורכו הממוצע 1.5-2.8 מ' ומשקלו עד 123 ק"ג. הוא אפור בצבעו אך הבטן לבנה וכפי שמרומז משמו צידי הבטן כהים יותר משאר הגוף. הראש רחב ומשוטח וקצוות הזנב והסנפירים העליונים והתחתונים כהים בקצה. כריש זה יותר חברתי ממינים אחרים ולעיתים משתפים פעולה בעת ציד דגים אחרים. הם אף קופצים ממעל למים כדי לכנס את הדגים. הוא אוכל מגוון דגים ואיננו בררן. הוא יטרוף אפילו מיני כרישים אחרים או בטאים קטנים. הוא איננו תוקפני לאדם, למעט לדייגים שמנסים לצוד אותו. עם זאת כרישים המצויים בטירוף אכילה עלולים להפוך לתוקפניים ביותר. בפלורידה כריש זה אחראי ל-16% מתקיפות הכרישים בכל שנה כאשר כמה מהמתקפות מסתיימות במוות. מדיה וקבצים בנושא כריש שחור-שוליים בוויקישיתוף כריש שחור-שוליים, באתר ITIS (באנגלית) כריש שחור-שוליים, באתר NCBI (באנגלית) כריש שחור-שוליים, באתר Animal Diversity Web (באנגלית) כריש שחור-שוליים, בבסיס הנתונים ARKive (באנגלית) כריש שחור-שוליים, באתר FishBase (באנגלית) כריש שחור-שוליים, באתר GBIF (באנגלית) topic/Carcharhinus-limbatus כריש שחור-שוליים, באתר אנציקלופדיה בריטניקה (באנגלית) כריש שחור-שוליים באתר הרשימה האדומה של IUCN
אלפרד פון ולדרזה

אלפרד היינריך קארל לודויג פון ולדרזה (בגרמנית: Alfred Heinrich Karl Ludwig von Waldersee;‏ 8 באפריל 1832 – 5 במרץ 1904), היה גנרל-פלדמרשל גרמני, שכיהן כראש המטה הכללי וכמפקד הכוחות בסין בדיכוי מרד הבוקסרים. פון ולדרזה נולד בעיר פוטסדאם שבממלכת פרוסיה ב-8 באפריל 1832 לגנרל חיל הפרשים הרוזן פרנץ היינריך פון ולדרזה וברטה פון הינרביין. אביו היה בנו של הרוזן פרנץ אנטון פון ולדרזה, שהיה בנו הבלתי חוקי של לאופולד השלישי, דוכס אנהלט-דסאו. בשנת 1850 התגייס פון ולדרזה לצבא הפרוסי, והצטרף לחטיבת הארטילריה של המשמר. במלחמת אוסטריה–פרוסיה שירת פון ולדרזה כעוזרו של פרידריך קרל, נסיך פרוסיה, והשתתף עמו בקרב קניגרץ. לאחר המלחמה מונה לקצין מטה בקורפוס ה-10 בהנובר, ובינואר 1870 מונה לנספח הצבאי בפריז. במלחמת צרפת–פרוסיה שימש פון ולדרזה כקצין מטה בקורפוס ה-13 (וירטמברג) בפיקוד פרידריך פרנץ השני, הדוכס הגדול של מקלנבורג-שוורין, והשתתף בקרב מץ. בשנת 1871 חזר פון ולדרזה לכהן כנספח הצבאי בפריז, ובשנת 1873 מונה לראש מטה הקורפוס ה-10. בשנת 1874 התחתן פון ולדרזה עם מרי אסתר לי, אלמנתו של פרידריך, נסיך שלזוויג-הולשטיין-זונדרבורג-אאוגוסטנבורג. בשנת 1882 פון ולדרזה מונה לעוזרו של הלמוט פון מולטקה הזקן במטה הכללי, וכן מונה למלווהו של הנסיך וילהלם בטיוליו לחו"ל. בשנת 1888 מונה פון ולדרזה לראש המטה הכללי במקום הלמוט פון מולטקה הזקן שפרש לביתו, אולם לאחר שהנחיל בתמרוני הסתיו של 1890 תבוסה לכוחו של וילהלם השני, קיסר גרמניה פוטר מתפקידו, ובשנת 1891 מונה למפקד הקורפוס ה-9. בשנת 1898 מונה פון ולדרזה למפקח הכללי של הארמייה השלישית בהנובר, וזכה מחדש להערכתו של וילהלם השני. בשנת 1900 מונה פון ולדרזה למפקד הכוח הגרמני שנשלח, כחלק מצבא רב לאומי לדכא את מרד הבוקסרים בסין, ובשנת 1901 חזר לגרמניה וקיבל את עיטור הפור לה מריט עם עלי אלון. לאחר מכן חזר פון ולדרזה לתפקידו כמפקח הכללי של הארמייה השלישית בהנובר, ובשנת 1904 פרש מהצבא. ב-5 במרץ 1904 מת פון ולדרזה בעיר הנובר, והוא בן 72 שנים. מדיה וקבצים בנושא אלפרד פון ולדרזה בוויקישיתוף אלפרד פון ולדרזה באנציקלופדיה בריטניקה אלפרד פון ולדרזה, במסד הנתונים הקולנועיים IMDb (באנגלית)
כיאט

האם התכוונתם ל... משפחת כַֿיָאט – משפחה ערבית נוצרית יוונית-קתולית עשירה מחיפה בוסתן כַֿיָאט – גן שהוקם בשנת 1936 על ידי עזיז כיאט, למטרות נופש משפחתי, בקצהו התחתון של נחל שיח שעל הר הכרמל שבחיפה בית הקברות הצבאי חוף כיאט – בית קברות צבאי בריטי, במבואות הדרומיים של העיר חיפה. הוקם בשנת 1941 וקרוי על שם משפחת כיאט, שבבעלותה היה השטח חוף כיאט – רצועת חוף באורך של כקילומטר המשתרעת בין תל שקמונה בצפון ועד לחוף דדו בדרום. החוף קרוי של שם משפחת כיאט שהייתה בעלת רצועת הקרקע לאורך החוף והקימה בו חוף מוסדר אנדרטת כיאט - לזכר המשפחה, במתחם בית הקברות חוף הכרמל
נני

נני (באנגלית: The Nanny) היא סיטקום טלוויזיוני אמריקאי של רשת CBS, ששודרה בין השנים 1993 ל-1999, בכיכובה של פראן דרשר בתפקיד נני פראן פיין, המגלמת יהודיה עממית משכונת קווינס בניו יורק שמוצאת את עצמה האומנת של שלושה ילדים של אלמן בריטי עשיר במנהטן. התוכנית נהגתה על ידי דרשר ובעלה פיטר מארק ג'ייקובסון, אשר שאבו השראה מחייה האישיים של דרשר אשר גדלה בקווינס, ודמויות ושמות רבים בתוכנית היו מבוססים על מכריה וקרובי משפחתה. התוכנית זכתה בפרס רוז ד'אור וכן בפרס אמי, מתוך 12 מועמדויות, ודרשר עצמה הייתה מועמדת לפרס גלובוס הזהב ופרס אמי עבור בתור שחקנית ראשית בסדרה. הסדרה הייתה לבסיס של מספר תוכניות בינלאומיות באותו קונספט. בישראל שודרה הסדרה בערוץ 3 (כיום HOT3), ובשנת 2014 בשידורים חוזרים בערוץ HOT Family. החל מ-2022 ניתנת הסדרה כולה לצפייה (ש.ח.) גם ב-yes VOD. פראן פיין, יהודיה עממית ורווקה מקווינס מהמעמד הבינוני-נמוך, עובדת בסלון כלות, וכשהחבר שלה זורק אותה ומפטר אותה בבת אחת, בעקבות סדרת אירועים קומיים, היא מוצאת את עצמה כאומנת של שלושת ילדיו (מגי, ברייטון וגרייס) של מקסוול שפילד, אלמן בריטי עשיר ונאה במנהטן, העובד כמפיק מחזות זמר. שותפתו של שפילד, סיסי בבקוק הפריג'ידית והאנטיפתית, מאוהבת בשפילד ומנסה לפתות אותו, בעוד שהמשרת האישי שלו ואב הבית, ניילס, שונא את בבקוק ומנסה למנוע ממנה לכבוש את שפילד, לרוב על ידי הטחת עלבונות ואמירות סרקסטיות נגדה. ניילס סבור שפראן העממית ומלאת שמחת החיים היא מה שמשפחת שפילד צריכה כדי להשתקם ממות האם. נני פיין מתחבבת עד מהרה על הילדים ומחזירה את השמחה לבית שפילד, וככל שמתקדמת הסדרה, היא מתאהבת בשפילד גם כן ומתקרבת אליו. בסדרה גם מתוודעים למשפחתה היהודית של פראן, ובפרט לסילביה פיין - "יידישע מאמע" טיפוסית שתלטנית וחמה, שלחוצה שפראן תתחתן ותקים משפחה - ויטה, הסבתא הסנילית אך מלאת המרץ. אתר האינטרנט הרשמי של נני נני, סרטונים בערוץ היוטיוב "נני", במסד הנתונים הקולנועיים IMDb (באנגלית) "נני", באתר Rotten Tomatoes (באנגלית) "נני", באתר Metacritic (באנגלית) "נני", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מדריכת חי"ר

מדריכת חי"ר הוא תפקיד בצה"ל לבנות. התפקיד כולל הדרכה מקצועית של לוחמי חיל הרגלים בחטיבות השונות: גולני, גבעתי, נח"ל, צנחנים וכפיר במקצועות החי"ר השונים, כגון בתפעול וירי בכלי נשק שונים. תפקיד זה מוצע במסגרת תפקידי תומכי לחימה תחת זרוע היבשה. תפקיד מדריכת החי"ר הוא להעביר ללוחמים בחיל הרגלים הכשרות מקצועיות אודות אמצעי לחימה ורכבים קרביים משוריינים. החיילות מעבירות את תכנים אלו בבסיסי אימון חטיבתיים, בבסיסי אימון פיקודיים וכן בבסיס המרכז הלאומי לאימונים ביבשה בצאלים. ההדרכה משלבת מגוון נושאים כדוגמת: אמצעי תצפית, מרגמות, רקטות וטילים נגד טנקים, נשקים אישיים (רובה סער), נגמ"שים, הדרכות עיוניות ועוד. קמ"ד ההכשרות המקצועיות נעשות במגוון רחב של מגמות: שו״ב (שליטה ובקרה) - רגלי, רכוב. כלי רתק - מק"כ, מקל"ר, מרגמה 60 ומקל"רון. נמ"ח - מטול M203‏, M72 לאו, מטול M320, מטאדור (רקטה), יתד, חולית נהיגת נגמ"ש (M-113), נהיגה באכזרית, נהיגה בנמ"ר וכו'. טיל גיל ממשפחת ה ספייק אמצעי תצפית משוכללים כמו עמית ועמית איכון שיבוץ לתפקיד זה נקבע על ידי יחידת מיטב ומתבצע על ידי זרוע היבשה. על מנת לקבל מיונים לתפקיד זה יש לוודא שהוא אכן מופיע במנילה של המתגייסת. ובמידה והתפקיד לא מופיע, יש להגיש בקשה לשיבוץ בזרוע יבשה או מקצין מיון במיטב. ישנה חשיבות רבה לשרת בתפקיד זה. מדריכות החי"ר אינן משרתות כלוחמות בפועל, אך הן אלו שיכשירו את דור העתיד של הלוחמים בחטיבות השונות של חיל הרגלים. לאחר תהליך החיול בבקו"ם, מתחיל תהליך ההכשרה בתפקיד. טירונות שאורכת כשבועיים וחצי ולאחריה קורס ההדרכה המעשי. משך הטירונות והקורס ביחד הוא כחודשיים וחצי. לאחר מכן מתקיים שיבוץ של בוגרות הקורס להמשך הכשרות מקצועיות. כמו כן יש אפשרות להשתבץ להיות במגמת קליעה ובמגמת צלפים המתקיימות בבסיס אחר באזור ירושלים. השיבוץ הסופי הוא בבא"חים - בסיסי אימון חטיבתיים ובבא"פ - בסיס אימון פיקודי או בביסלח 17.
אליפות העולם באתלטיקה באולם 2014

אליפות העולם באתלטיקה באולם ה-15 נערכה בין ה-7 במרץ ל-9 במרץ 2014 בסופוט, פולין. באליפות נערכו 26 תחרויות (13 לנשים ו-13 לגברים) בהשתתפות 138 מדינות וכ-600 אתלטים. התחרויות התקיימו באולם ב הנמצא על הגבול בין סופוט לגדנסק. ארצות הברית זכתה באליפות לאחר שזכתה ב-12 מדליות, 8 מדליות זהב, 2 מדליות וכסף ו-2 מדליות ארד. במהלך האליפות נקבע שיא עולם אחד בלבד. נבחרת ארצות הברית (ארצות הברית) בריצת שליחים 4X400 מטר קבעה שיא עולם חדש באולם של 3:02.13 דקות. במהלך האליפות נקבעו 45 שיאים לאומיים חדשים. פרנסינה מקורורי (ארצות הברית ארצות הברית), זכתה בשתי מדליות זהב, בריצת 400 מטר ובריצת שליחות 4x400 מטר אשטון איטון (ארצות הברית ארצות הברית), זכה בפעם השנייה ברציפות במדליית זהב בקרב שבע. 9 ספורטאים נפסלו בגין אמרוץ בהם: נבחרת רוסיה (רוסיה), בריצת שליחות 4X400 מטר, שסיימה במקום רביעי נפסלה לאחר שבבדיקות הדם של קסניה ריזובה נמצאו שרידי טרימטזידין (Trimetazidine). נטליה לופו (אוקראינה אוקראינה), שסיימה במקום חמישי בריצת 800 מטר נפסלה לאחר שבבדיקה התגלו שאריות של מת'ילהקסנמין (Methylhexanamine). אנצ'ה הלטן (רומניה רומניה), שסיימה במקום 11 בהדיפת כדור ברזל, נפסלה לאחר שבבדיקה שנערכה לה בחודש פברואר נמצא כי השתמשה בסטרואידים אנבוליים. יבגניה קולודקו (רוסיה), שסיימה רביעית בהדיפת כדור ברזל, נפסלה ב-2016. מדיה וקבצים בנושא אליפות העולם באתלטיקה באולם 2014 בוויקישיתוף אתר האינטרנט הרשמי של אליפות העולם באתלטיקה באולם 2014 תוצאות האליפות באתר התאחדות האתלטיקה הבינלאומית
אליוט גולדנטל

אליוט גולדנטל (באנגלית: Elliot Goldenthal; נולד ב-2 במאי 1954) הוא מלחין אמריקאי יהודי, זוכה פרס אוסקר לפסקול הטוב ביותר. הוא ידוע בעיקר בזכות הסגנון והיכולת הייחודית שלו למזג סגנונות וטכניקות נגינה שונות בדרכים מקוריות ויצירתיות. גולדנטל נולד ב-2 במאי 1954, כבנו הצעיר של צבעי יהודי ולתופרת קתולית בברוקלין, ניו יורק. שני זוגות הסבים והסבתות של גולדנטל היגרו לארצות הברית מבוקרשט ויאשי, רומניה. גולדנטל נולד בברוקלין והושפע מגיל צעיר מסגנונות מוזיקה רבים, הוא למד בבית הספר מנהטן למוזיקה והיה תלמיד של אהרן קופלנד וג'ון קוריליאנו, הוא כתב יצירות לקונצרטים, הצגות תיאטרון, ריקודים וסרטים, בין הסרטים שכתב את הפסקול שלהם נמנים: דראגסטור קאובוי, הנוסע השמיני 3, מייקל קולינס, איש ואישה בלילה, איש ההרס ובאטמן ורובין, ב-2002 זכה בפרס האוסקר ובפרס גלובוס הזהב עבור הסרט פרידה שביימה אשתו, ג'ולי טיימור. מדיה וקבצים בנושא אליוט גולדנטל בוויקישיתוף אתר האינטרנט הרשמי של אליוט גולדנטל אליוט גולדנטל, במסד הנתונים הקולנועיים IMDb (באנגלית) אליוט גולדנטל, באתר "אידיבי", מאגר הידע העברי לקולנוע ישראלי ועולמי אליוט גולדנטל, באתר AllMovie (באנגלית) אליוט גולדנטל, באתר Box Office Mojo (באנגלית) אליוט גולדנטל, במסד הנתונים הקולנועיים KinoPoisk (ברוסית) אליוט גולדנטל, באתר אפל מיוזיק (באנגלית) אליוט גולדנטל, באתר ספוטיפיי אליוט גולדנטל, באתר סאונדקלאוד (באנגלית) אליוט גולדנטל, באתר Last.fm (באנגלית) אליוט גולדנטל, באתר AllMusic (באנגלית) אליוט גולדנטל, באתר MusicBrainz (באנגלית) אליוט גולדנטל, באתר דיזר אליוט גולדנטל, באתר Discogs (באנגלית) אליוט גולדנטל, באתר Songkick (באנגלית) אליוט גולדנטל, באתר טיידל (באנגלית) יאיר רוה, גן עדן או גיהנום, באתר ynet, 8 בפברואר 2006 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרידריך פרנץ השני, הדוכס הגדול של מקלנבורג-שוורין

פרידריך פרנץ השני, הדוכס הגדול של מקלנבורג-שוורין (בגרמנית: Friedrich Franz II., Großherzog von Mecklenburg-Schwerin; ‏28 בפברואר 1823 - 15 באפריל 1883), היה הדוכס הגדול של מקלנבורג-שוורין בין השנים 1842–1883. פרידריך פרנץ נולד ב-28 בפברואר 1823 בלודוויגסלוסט שהשתייכה להדוכסות הגדולה של מקלנבורג-שוורין, לפאול פרידריך, הדוכס הגדול של מקלנבורג-שוורין ואלכסנדרינה, נסיכת פרוסיה. בצעירותו התחנך פרידריך פרנץ באופן פרטי, ובשנת 1838 הלך ללמוד באוניברסיטת בון. ב-7 במרץ 1842 מת אביו פאול פרידריך, הדוכס הגדול של מקלנבורג-שוורין, ופרידריך פרנץ עלה לשלטון במקומו. במהלך מהפכות 1848 התעוררה תסיסה בדוכסות למען חוקה יותר ליברלית, ובאוקטובר 1849 חוקק פרידריך פרנץ חוקה יותר ליברלית. בד בבד הכניס גם גאורג, הדוכס הגדול של מקלנבורג-שטרליץ אף הוא חוקה יותר ליברלית במדינתו. במלחמת שלזוויג השנייה שירת פרידריך פרנץ במטה של פרידריך פון וראנגל, ובשנת 1866 הצטרפה הדוכסות בראשותו לפרוסיה במלחמת אוסטריה–פרוסיה, תוך שהוא מפקד על כוח מילואים שנפרס בבוואריה, ובשנת 1867 הצטרפה הדוכסות בראשותו לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ופרידריך פרנץ מונה למושל ריימס, ולאחר מכן מונה למפקד הקורפוס ה-13 (וירטמברג). בשנת 1871 הצטרפה הדוכסות בראשותו לאימפריה הגרמנית, ובשנת 1873 הועלה לדרגת גנרל-אוברסט בצבא הקיסרות הגרמנית, וקיבל דרגת כבוד של גנרל-פלדמרשל בצבא האימפריה הרוסית. פרידריך פרנץ נפטר בשוורין ב-15 באפריל 1883, ובנו פרידריך פרנץ השלישי, הדוכס הגדול של מקלנבורג-שוורין עלה לשלטון במקומו. בשנת 1849 התחתן פרידריך פרנץ עם אוגוסטה, נסיכת רויס-קסטריץ, בתם של היינריך השישים ושלושה, נסיך רויס-קסטריץ ואלאונורה, רוזנת שטולברג-ורניגרודה. לזוג נולדו 6 ילדים: פרידריך פרנץ השלישי, הדוכס הגדול של מקלנבורג-שוורין (1851–1897). פאול פרידריך, דוכס מקלנבורג-שוורין (1852–1923). מריה, דוכסית מקלנבורג-שוורין (1854–1920). ניקולאוס, דוכס מקלנבורג-שוורין (1855–1856). יוהאן אלברכט, דוכס מקלנבורג-שוורין (1857–1920). אלכסנדר, דוכס מקלנבורג-שוורין (1859). בשנת 1864 התחתן פרידריך פרנץ עם אנה, נסיכת הסן, בתם של קרל, נסיך הסן ואליזבת, נסיכת פרוסיה. לזוג נולדה בת אחת: אנה, דוכסית מקלנבורג-שוורין (1865–1882). בשנת 1868 התחתן פרידריך פרנץ עם מריה, נסיכת שוורצבורג-רודולשטדט, בתם של אדולף, נסיך שוורצבורג-רודולשטדט ומתילדה, נסיכת שנבורג-ולדנבורג. לזוג נולדו 4 ילדים: אליזבת אלכסנדרינה, דוכסית מקלנבורג-שוורין (1869–1955). פרידריך וילהלם, דוכס מקלנבורג-שוורין (1871–1897). אדולף פרידריך, דוכס מקלנבורג (1873–1969). היינריך, דוכס מקלנבורג-שוורין (1876–1934). מדיה וקבצים בנושא פרידריך פרנץ השני, הדוכס הגדול של מקלנבורג-שוורין בוויקישיתוף פרידריך פרנץ השני, הדוכס הגדול של מקלנבורג-שוורין פרידריך פרנץ השני, הדוכס הגדול של מקלנבורג-שוורין, באתר "Find a Grave" (באנגלית)
פרידריך פרנץ השלישי, הדוכס הגדול של מקלנבורג-שוורין

פרידריך פרנץ השלישי, הדוכס הגדול של מקלנבורג-שוורין (בגרמנית: Friedrich Franz III., Großherzog von Mecklenburg-Schwerin; נולד ב-19 במרץ 1851 - מת ב-10 באפריל 1897), היה הדוכס הגדול של מקלנבורג-שוורין בין השנים 1883–1897. פרידריך פרנץ נולד ב-19 במרץ 1851 בלודוויגסלוסט שהשתייכה להדוכסות הגדולה של מקלנבורג-שוורין, לפרידריך פרנץ השני, הדוכס הגדול של מקלנבורג-שוורין ואוגוסטה, נסיכת רויס-קסטריץ. בשנת 1863 התגייס פרידריך פרנץ לצבא הפרוסי, ובמלחמת צרפת–פרוסיה שירת במטה של וילהלם הראשון, קיסר גרמניה. בשנת 1870 החל פרידריך פרנץ ללמוד משפטים באוניברסיטת בון, ובשנים 1874–1875 ערך ביקור במצרים, סיני, ארץ ישראל והודו. ב-15 באפריל 1883 מת אביו פרידריך פרנץ השני, הדוכס הגדול של מקלנבורג-שוורין, ופרידריך פרנץ עלה לשלטון במקומו. מגיל צעיר סבל פרידריך פרנץ מהתקפי אסתמה וקשיי נשימה, ומשום כך שהה רבות בחופי הים התיכון, ששם האקלים המתון היטיב עמו. עובדת היותו של פרידריך פרנץ הומוסקסואל הייתה סוד גלוי. פרידריך פרנץ נפטר בקאן ב-10 באפריל 1897. תחילה פורסם כי פרידריך פרנץ התאבד בקפיצה לנהר, אולם הגרסה הרשמית טוענת שחטף התקף אסתמה ונפל למים. בנו פרידריך פרנץ הרביעי, הדוכס הגדול של מקלנבורג-שוורין עלה לשלטון במקומו. ב-24 בינואר 1879 התחתן פרידריך פרנץ עם אנסטסיה מיכאילובנה, הנסיכה הגדולה של רוסיה, בתם של מיכאיל ניקולאייביץ', הנסיך הגדול של רוסיה וצציליה, נסיכת באדן. לזוג נולדו 3 ילדים: אלכסנדרינה, דוכסית מקלנבורג-שוורין (1879–1952), התחתנה עם כריסטיאן העשירי, מלך דנמרק. פרידריך פרנץ הרביעי, הדוכס הגדול של מקלנבורג-שוורין (1882–1945). צציליה, דוכסית מקלנבורג-שוורין (1854–1920), התחתנה עם וילהלם, נסיך הכתר של גרמניה. מדיה וקבצים בנושא פרידריך פרנץ השלישי, הדוכס הגדול של מקלנבורג-שוורין בוויקישיתוף פרידריך פרנץ השלישי, הדוכס הגדול של מקלנבורג-שוורין פרידריך פרנץ השלישי, הדוכס הגדול של מקלנבורג-שוורין, באתר "Find a Grave" (באנגלית)
פאול פרידריך, הדוכס הגדול של מקלנבורג-שוורין

פאול פרידריך, הדוכס הגדול של מקלנבורג-שוורין (בגרמנית: Paul Friedrich., Großherzog von Mecklenburg-Schwerin; ‏15 בספטמבר 1800 - 7 במרץ 1842), היה הדוכס הגדול של מקלנבורג-שוורין בין השנים 1837–1842. פאול פרידריך נולד ב-15 בספטמבר 1800 בלודוויגסלוסט שהשתייכה לדוכסות מקלנבורג-שוורין, לפרידריך לודוויג, נסיך הכתר של מקלנבורג-שוורין וילנה פבלובנה, הנסיכה הגדולה של רוסיה. בצעירותו למד פאול פרידריך פרנץ באוניברסיטאות בז'נבה, ינה ורוסטוק, ובשנת 1819 מונה ליורש העצר של הדוכסות לאחר מות אביו פרידריך לודוויג, נסיך הכתר של מקלנבורג-שוורין. ב-1 בפברואר 1837 מת סביו פרידריך פרנץ הראשון, הדוכס הגדול של מקלנבורג-שוורין, ופאול פרידריך עלה לשלטון במקומו. פאול פרידריך שיפר מאוד את מערכת המשפט ואת התשתיות בדוכסות, אולם, בעיקר טיפח את צבאו וקירב את חייליו. פאול פרידריך נפטר בשוורין ב-7 במרץ 1842 כתוצאה מהצטננות, ובנו פרידריך פרנץ השני, הדוכס הגדול של מקלנבורג-שוורין עלה לשלטון במקומו. ב-25 במאי 1822 התחתן פאול פרידריך עם אלכסנדרינה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. לזוג נולדו 6 ילדים: פרידריך פרנץ השני, הדוכס הגדול של מקלנבורג-שוורין (1823–1883). לואיזה (1824–1859). וילהלם (1827–1879). הלנה (1829–1835). מריה (1831–1836). פאולינה (1833–1894). בנוסף היו לפאול פרידריך כמה ילדים לא חוקיים, מפילגשיו השונות. מדיה וקבצים בנושא פאול פרידריך, הדוכס הגדול של מקלנבורג-שוורין בוויקישיתוף פאול פרידריך, הדוכס הגדול של מקלנבורג-שוורין פאול פרידריך, הדוכס הגדול של מקלנבורג-שוורין, באתר "Find a Grave" (באנגלית)